Ministru kabineta rīkojuma projekta

**„Par valsts nekustamā īpašuma Skolas ielā 2A, Salaspilī, nodošanu Salaspils novada pašvaldības īpašumā”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts sagatavots, lai Finanšu ministrijai atļautu nodot bez atlīdzības Salaspils novada pašvaldības īpašumā valstij piederošo nekustamo īpašumu (nekustamā īpašuma kadastra Nr. 8011 004 0559) - zemes vienību 0,0111 ha platībā (zemes vienības kadastra apzīmējums 8011 004 0559) Skolas ielā 2A, Salaspilī, Salaspils novadā, likuma „Par pašvaldībām” 15.panta pirmās daļas 2.punktā noteiktās pašvaldības autonomās funkcijas veikšanai - gādāt par savas administratīvās teritorijas labiekārtošanu un sanitāro tīrību.Rīkojuma projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42.panta pirmā daļa un 43.pants, likuma „Par pašvaldībām” 15.panta pirmās daļas 2.punkts.Salaspils novada domes (turpmāk – Pašvaldība) 2021.gada 29.aprīļa lēmums Nr.18 (protokols Nr.8) “Par pašvaldības funkciju nodrošināšanai nepieciešamā zemes gabala nodošanu bez atlīdzības pašvaldības īpašumā”.Valsts akciju sabiedrības “Valsts nekustamie īpašumi” (turpmāk – VNĪ) Īpašumu izvērtēšanas komisijas 2021.gada 3.marta lēmums (prot.Nr.IZKP-21/10, 2.2.apakšpunkts). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  **Nekustamais īpašums Skolas ielā 2A, Salaspilī, Salaspils novadā** (nekustamā īpašuma kadastra Nr. 8011 004 0559) sastāv no zemes vienības (zemes vienības kadastra apzīmējums 8011 004 0559) 0,0111 ha kopplatībā.Īpašuma tiesības Rīgas rajona tiesas Salaspils pilsētas zemesgrāmatas nodalījumā Nr.100000502597 uz zemes vienību (zemes vienības kadastra apzīmējums 8011 004 0559), pamatojoties uz 2012.gada 24.februāra uzziņu, ar 02.03.2012. tiesneša lēmumu nostiprinātas Latvijas valstij Finanšu ministrijas personā. Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem zemes vienības (zemes vienības kadastra apzīmējums 8011 004 0559) kadastrālā vērtība uz 2021.gada 1.janvāri ir noteikta 1311 *euro*. Zemes vienībai (zemes vienības kadastra apzīmējums 8011 004 0559) noteiktais lietošanas mērķis: 0801 –komercdarbības objektu apbūve. Saskaņā ar NĪVKIS datiem zemes vienībai (zemes vienības kadastra apzīmējums 8011 004 0559) ir reģistrēti šādi apgrūtinājumi:* vides un dabas resursu ķīmiskās aizsargjoslas teritorija ap pazemes ūdens ņemšanas vietu – 0,0111 ha;
* ekspluatācijas aizsargjoslas teritorija gar pazemes siltumvadu, siltumapgādes iekārtu un būvi – 0,0020 ha;
* ekspluatācijas aizsargjoslas teritorija gar elektrisko tīklu kabeļu līniju – 0,0021 ha;
* zemes īpašniekam nepiederoša būve vai būves daļa – 0,0032 ha.

Saskaņā ar zemesgrāmatas datiem nekustamajam īpašumam ir noteikti šādi apgrūtinājumi:* uz zemes vienības atrodas zemes īpašniekam nepiederoša būve (kadastra apzīmējums 8011 004 0559 001);
* ķīmiskās aizsargjoslas teritorija ap pazemes ūdens ņemšanas vietu (0,0111 ha);
* aizsargjoslas teritorija gar elektrisko tīklu kabeļu līniju (0,0021 ha);
* aizsargjoslas teritorija gar pazemes siltumvadu, siltumapgādes iekārtu un būvi (0,002 ha).

Atbilstoši Zemesgrāmatu likuma pārejas noteikumu 19.punktā noteiktajam, izskatot nostiprinājuma lūgumu, kas saņemts pēc tam, kad stājušies spēkā grozījumi šā likuma [17.](https://likumi.lv/ta/id/60460#p17) panta 1. punkta "b" apakšpunktā, rajona (pilsētas) tiesa dzēš apgrūtinājumus, kuri neatbilst šā likuma [17.](https://likumi.lv/ta/id/60460#p17) panta 1. punkta prasībām. tai skaitā tos dzīvokļa īpašuma nodalījumā ierakstītos lietošanas aprobežojumus, kuri ierakstīti saskaņā ar pirkuma līgumiem, kas noslēgti atbilstoši likumam "[Par valsts un pašvaldību dzīvojamo māju privatizāciju](https://likumi.lv/ta/id/35770-par-valsts-un-pasvaldibu-dzivojamo-maju-privatizaciju)" un ir saistīti ar kopīpašumā esošās daļas lietošanu.  Salaspils novada pašvaldībai kā nākamajai valsts nekustamā īpašuma (zemes vienības) ieguvējai, izmantojot nekustamo īpašumu būs saistoša Aizsargjoslu likumā noteiktā kārtība atbilstoši aizsargjoslu veidam, kā arī citos normatīvajos aktos noteiktā kārtība rīcībai ar nekustamo īpašumu atbilstoši konkrētajam apgrūtinājumam. Saskaņā ar NĪVKIS datiem uz valstij piederošās zemes vienības (zemes vienības kadastra apzīmējums 8011 004 0559) atrodas būve (kiosks) (būves kadastra apzīmējums 8011 004 0559 001). Būves (kiosks) (būves kadastra apzīmējums 8011 004 0559 001) tiesiskais valdītājs ir juridiska persona – SIA “PRESE JUMS”, reģistrācijas numurs 40003234585. Īpašuma tiesības uz būvi (būves kadastra apzīmējums 8011 004 0559 001) nav nostiprinātas zemesgrāmatā.  2005.gada 18.augustā ir ticis noslēgts pirkuma līgums Nr.24-05/08-2, ar kuru SIA “PRESE JUMS”, reģistrācijas numurs 40003234585, kura joprojām NĪVKIS ir norādīta kā būves (būves kadastra apzīmējums 8011 004 0559 001) tiesiskais valdītājs, pārdeva to AS “PRESES APVIENĪBA”, reģistrācijas numurs 40003010617. Ar 2014.gada 24.aprīļa LR Uzņēmumu reģistra lēmumu Nr.6-12/58258/1 “Par reorganizācijas ierakstīšanu komercreģistrā” komercsabiedrība AS “PRESES APVIENĪBA” pievienota komercsabiedrībai SIA “NARVESEN BALTIJA”.  Valsts nekustamais īpašums (nekustamā īpašuma kadastra Nr. 8011 004 0559) ir iznomāts. Par zemes vienību ar būves tiesisko valdītāju noslēgts apbūvēta zemesgabala Salaspilī, Skolas ielā 2A 2012.gada 17.decembra nomas līgums Nr.18-12-39/1500. Līguma termiņš ir līdz 2022.gada 16.decembrim.  2015.gada 4.februārī tika noslēgta vienošanās Nr.18-12-39/1500-1 par grozījumiem zemesgabala Skolas ielā 2A, Salaspilī, 17.12.2012. nomas līgumā Nr.18-12-39/1500 ar SIA "NARVESEN BALTIJA". 2015.gada 4.februāra vienošanās par grozījumiem 2012.gada 17.decembra līgumā Nr.18-12-39/1500-1 paredz līgumā 1.punktā aizstāt AS “PRESES APVIENĪBA”, vienotais reģistrācijas numurs 40003010617, ar SIA “NARVESEN BALTIJA”, vienotais reģistrācijas numurs 40003365783. Apbūvēta zemesgabala Salaspilī, Skolas ielā 2A  2012.gada 17.decembra nomas līgums Nr.18-12-39/1500 tika noslēgts, pieņemot, ka attiecības starp zemes īpašnieku un būves īpašnieku ir izveidojušās kā piespiedu nomas tiesiskās attiecības, kas pastāv uz likuma pamata. Atbilstoši Civillikuma 1402.pantā noteiktajam, ka saistību tiesības rodas no likuma un Augstākās tiesas Senāta 2009.gada 25.februāra nolēmumā lietā Nr. SKC – 71 paustajam atzinumam likuma „Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un kārtību” 14.panta pirmās daļas 1.-4.punktā minētajos gadījumos, ēkas (būves) īpašnieks lieto citai personai piederošu zemesgabalu, pamatojoties uz likumu. Līdz ar to starp zemes īpašnieku un būvju īpašnieku faktiski pastāv piespiedu nomas tiesiskās attiecības, kas izriet no likuma – attiecības pastāv neatkarīgi no zemes īpašnieka un ēku (būvju) īpašnieka gribas – tām ir piespiedu raksturs. Tādējādi starp būves īpašnieku un zemes īpašnieku, pastāvēs piespiedu dalītā īpašuma attiecības un līdz ar to zemes piespiedu nomas tiesiskās attiecības, kurās būves īpašniekam būs pienākums maksāt zemes nomas maksu nekustamā īpašuma Skolas ielā 2A,  Salaspilī,  īpašniekam par zemes, ar kuru saistīta būve, lietošanu. Līdz ar to šajā gadījumā piespiedu nomas tiesiskās attiecības saglabāsies arī starp Pašvaldību kā zemes īpašnieku un būves īpašnieku, līdz brīdim, kad iestāsies kādi citi tiesiskie apstākļi, piemēram, būve tiks nojaukta vai pārvietota.  Nereti piespiedu nomas tiesiskās attiecības pielīdzina lietu tiesībām un saskaņā ar Civillikuma 1477.pantu korroborācija nepieciešama tajos gadījumos, kad ar darījumu iegūst lietu tiesības uz nekustamu īpašumu. Lietu tiesības, kas pastāv uz likuma pamata, ir spēkā arī bez ierakstīšanas zemesgrāmatās. Papildus VNĪ informē, ka pēc Ministru kabineta rīkojuma pieņemšanas, VNĪ izbeigs nomas līgumu, veicot arī nomas maksas pārrēķinu, kā arī par nomas līguma izbeigšanu nomnieks tiks informēts iepriekš rakstiski. VNĪ saņēma Pašvaldības 2021.gada 18.februāra vēstuli Nr. ADM/1-20/21/334, kurā pašvaldība informē, ka blakus valsts zemes vienībai atrodas Salaspils novada pašvaldībai piederošs zemes gabals, uz kura atrodas sabiedriska būve - kultūras nams, kur pašlaik notiek ēkas pārbūves un apkārtnes labiekārtošanas projektēšanas darbi. Pašvaldība norādīja, ka saskaņā ar izstrādes stadijā esošo būvniecības ieceri, ir plānota arī kultūras nama ārējā un blakus esošās vides labiekārtošana.   Līdz ar to secināms, ka Pašvaldībai pārņemot valstij piederošo nekustamo īpašumu savā īpašumā, lai labiekārtotu vidi ap kultūras namu, tas būs pieejams visiem pašvaldības iedzīvotājiem, kā arī tiem, kuri apmeklēs publiskus pasākumus kultūras namā. Līdz ar to var secināt, ka zemesgabalu pašvaldība neizmantos saimnieciskās darbības veikšanai un nav jāpiemēro komercdarbības atbalsta nosacījumi. Papildus Pašvaldība informēja, ka uz valsts zemes gabala atrodas SIA “Narvesen” tiesiskajā valdījumā esoša būve (kiosks, tiesiskais valdītājs -  SIA "PRESE JUMS"), kas nav reģistrēta zemesgrāmatā. Pašvaldība informēja, ka ir uzsāktas pārrunas ar SIA “Narvesen”  pārstāvjiem, ir panākta principiāla vienošanās, ka uzņēmums piekristu pārcelt savu tirdzniecības vietu blakus esošajos tirdzniecības centros vai veidot paviljona tipa ēku vietā, ko piedāvās pašvaldība.VNĪ ir saņemts Pašvaldības 2021.gada 29.aprīļa lēmums Nr.18 (protokols Nr.8) “Par pašvaldības funkciju nodrošināšanai nepieciešamā zemes gabala nodošanu bez atlīdzības pašvaldības īpašumā”, saskaņā ar kuru Pašvaldība piekrīt pārņemt bez atlīdzības īpašumā valsts nekustamo īpašumu, kas sastāv no zemes vienības (zemes vienības kadastra apzīmējums 8011 004 0559) 0,0111 ha kopplatībā, lai saskaņā ar likuma “Par pašvaldībām” 15.panta pirmās daļas 2.punktu veiktu noteiktās pašvaldības autonomās funkcijas - gādāt par savas administratīvās teritorijas labiekārtošanu un sanitāro tīrību, nodrošināšanai. Pašvaldība informēja, ka valstij piederošais zemes gabals, visās tā robežās, atrodas starp Pašvaldībai piederošiem zemes gabaliem. Valstij piederošais zemes gabals robežojas ar Pašvaldībai piederošajiem zemes gabaliem Skolas ielā 2, Salaspilī, zemes vienības kadastra apzīmējums 80110040567, un Skolas ielā, Salaspils, zemes vienības kadastra apzīmējums 80110040038. Saskaņā ar Salaspils novada teritorijas plānojumu Finanšu ministrijai piederošais zemes gabals ar kadastra apzīmējumu 80110040559, atrodas Publiskas apbūves teritorijā, kur saskaņā ar Salaspils novada Teritorijas izmantošanas un apbūves noteikumu 46.1.punktu no jauna veidojama zemes gabala platība nevar būt mazāka par 2000 kv.m., līdz ar to saskaņā ar Atsavināšanas likuma 1.panta 11.punkta a) apakšpunktu, zemes starpgabals pilsētā ir mazāks par pašvaldības apstiprinātajos apbūves noteikumos paredzēto minimālo apbūves gabala platību.  Saskaņā ar Atsavināšanas likuma 4.panta pirmajā daļā noteikto valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Ievērojot minēto un to, ka nav zināmas citas valsts pārvaldes iestādes, kuru funkciju īstenošanai būtu nepieciešams turpmāk saglabāt nekustamo īpašumu valsts īpašumā, kā arī tas nav piemērots VNĪ saimnieciskās darbības veikšanai, VNĪ Īpašumu izvērtēšanas komisija 2021.gada 3.marta sēdē (prot.Nr.IZKP-21/10, 2.2.apakšpunkts) ir pieņēmusi lēmumu – noteiktā kārtībā sagatavot un virzīt izskatīšanai Ministru kabineta rīkojuma projektu par nekustamā īpašuma (nekustamā īpašuma kadastra Nr.8011 004 0559) Skolas ielā 2A, Salaspilī, Salaspils novadā, nodošanu bez atlīdzības Salaspils novada pašvaldības īpašumā pašvaldības lēmumā norādītās autonomās funkcijas īstenošanai. Atbilstoši Atsavināšanas likuma 42.panta pirmajai daļai valstij piederošo nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valstij piederošā nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij. Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas |  Finanšu ministrija, Pašvaldība un VNĪ. |
| 4. | Cita informācija |  Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Pašvaldība un Pašvaldības iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu |  Projekts šo jomu neskar. |
| 3. | Administratīvo izmaksu monetārs novērtējums |  Projekts šo jomu neskar. |
| 4. | Atbilstības izmaksu monetārs novērtējums |  Projekts šo jomu neskar. |
| 5. | Cita informācija |  Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2024. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 | 0  |  0 |  0 |  0 |  0 |  0 |
| 5. Precizēta finansiālā ietekme |  x |  0 |  x |  0 |  x |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas |  Projekts šo jomu neskar. |
| 8. Cita informācija |  Rīkojuma projekts neskar valsts budžetu. Pašvaldībai radīsies izdevumi, reģistrējot Nekustamo īpašumu uz sava vārda, kā arī nodrošinot Nekustamā īpašuma uzturēšanu. Minētie izdevumi tiks segti no Pašvaldības budžeta līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta tīmekļvietnē - sadaļā *Tiesību aktu projekti.* |
| 2. | Sabiedrības līdzdalība projekta izstrādē |  Projekts šo jomu neskar. |
| 3. | Sabiedrības līdzdalības rezultāti |  Projekts šo jomu neskar. |
| 4. | Cita informācija |  Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē [www.vestnesis.lv](http://www.vestnesis.lv) . |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Finanšu ministrija, Pašvaldība un VNĪ. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Projekts šo jomu neskar. |
| 3. | Cita informācija |  Nav |

Finanšu ministrs J. Reirs

*Peimane*

*25600849*

Deņisova 25600849

mara.denisova@vni.lv